Cinamon

Cinamon on 2005. aastal asutatud kinosid opereeriv rahvusvaheline ettevõtete grupp.

Cinamoni esimene kino avati 2005. aastal Leedus Kaunases. Praegu asuvad võrgustiku kinod ka Lätis Riias ning Eestis Tallinnas. Kinoketil on oma püsikliendiprogramm Cinamon KEY.

2018. aastal avatakse Cinamoni esimene kobarkino Soome pealinnas Helsingis.Estonian Cinamon theatre chain expands into Finland Estonian World Review, 18.07.2017

2014. aastast kuulub Cinamoni kett vene kapitalil põhinevale investeerimisfirmale DLT Capital.Venelased ostsid Tartu kino Äripäev, 5.06.2014

Cinamon Eestis

Eestis haldab Cinamoni kinosid ettevõte Cinamon Holding OÜ.

Esimene Cinamoni kino Eestis avati 2008. aastal Tartus Tasku Keskuses. Sügisel 2017 läbis kino põhjaliku renoveerimiskuuri. Kino suleti 1. septembril 2020. Cinamoni Tartu kinos oli kokku viis saali.

2009. aastal Tallinnas avatud Solarise keskuses tööd alustanud seitsme saaliga kobarkino kuulus algselt samuti Cinamoni kinode võrku.Titaanide heitlus: Forum Cinemas vs Cinamon Eesti Ekspress, 9.10.2009. Hiljem lahkus see Cinamoni ketist ja tegutses aastaid Solaris Kino nime all. Praegu kuulub see kinokeskus Apollo Kino võrku.

Cinamoni keti osa on ka suviti Tallinnas Telliskivi Loomelinnakus tegutsev Telliskivi vabaõhukino.Cinamon Telliskivi Facebookis

2017. aastal alustas kett aktiivset laienemist. Detsembris 2017 ühendati ketiga samadele omanikele kuulunud, kuid varem iseseisvalt tegutsenud kino Kosmos IMAX Tallinnas.Kino Kosmos liitub Cinamoniga! Legendaarse filmimaja nimevahetust tähistati uue "Star Warsi" linastusega Delfi, 13.12.2017 Oktoobris 2018 Tallinnas avatud kaubanduskeskuses T1 Mall of Tallinn asub samuti Cinamoni kobarkino.T1 megakeskuses avab uksed Cinamoni kobarkino Delfi, 20.07.2017

Viited

Kategooria:Meelelahutusettevõtted